CELEX: 32021D0886
Language: da
Date: 2021-05-20 00:00:00
Title: Europa-Parlamentets og Rådets afgørelse (EU) 2021/886 af 20. maj 2021 om mobilisering af Den Europæiske Fond for Tilpasning til Globaliseringen på baggrund af en ansøgning fra Estland — EGF/2020/002 EE/Estonia Tourism

2.6.2021   
               
               
                  DA
               
               
                  Den Europæiske Unions Tidende
               
               
                  L 194/43
               
            
         EUROPA-PARLAMENTETS OG RÅDETS AFGØRELSE (EU) 2021/886
         af 20. maj 2021
         om mobilisering af Den Europæiske Fond for Tilpasning til Globaliseringen på baggrund af en ansøgning fra Estland — EGF/2020/002 EE/Estonia Tourism
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 (1), særlig artikel 15, stk. 4,
         under henvisning til den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter (2), særlig punkt 9,
         under henvisning til forslag fra Europa-Kommissionen, og
         ud fra følgende betragtninger:
         
                     1)
                  
                  
                     Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt på grund af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den globale finansielle og økonomiske krise eller som følge af nye globale finansielle og økonomiske kriser, og hjælpe disse med at vende tilbage til arbejdsmarkedet.
                  
               
                     2)
                  
                  
                     EGF må ikke overstige et maksimalt årligt beløb på 186 mio. EUR (i 2018-priser), jf. artikel 8, stk. 1, i Rådets forordning (EU, Euratom) 2020/2093 (3).
                  
               
                     3)
                  
                  
                     Den 12. november 2020 indgav Estland en ansøgning om mobilisering af EGF i forbindelse med afskedigelser og ophør af aktiviteter (i det følgende benævnt »afskedigelser«) i turistsektoren, defineret som de økonomiske sektorer, der er klassificeret i den statistiske nomenklatur for økonomiske aktiviteter i Det Europæiske Fællesskab (»NACE«) revision 2, hovedgruppe 45 (Handel med biler og motorcykler og reparation heraf), 49 (Landtransport og rørtransport), 50 (Skibsfart), 51 (Luftfart), 52 (Hjælpevirksomhed i forbindelse med transport), 55 (Overnatningsfaciliteter), 56 (Restaurationsvirksomhed), 74 (Andre liberale, videnskabelige og tekniske tjenesteydelser), 77 (Udlejning og leasing), 79 (Rejsebureauers og rejsearrangørers virksomhed, reservationstjenesteydelser og tjenesteydelser i forbindelse hermed), 90 (Kreative aktiviteter, kunst og forlystelser), 91 (Biblioteker, arkiver, museer og anden kulturel virksomhed), 92 (Lotteri- og anden spillevirksomhed) og 93 (Sport, forlystelser og fritidsaktiviteter), i Estland. Republikken Estland udgør én enhed i nomenklaturen for statistiske regionale enheder (»NUTS«) (4) på niveau 2. Ansøgningen blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Den opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i forordning (EU) nr. 1309/2013.
                  
               
                     4)
                  
                  
                     I overensstemmelse med artikel 4, stk. 2, i forordning (EU) nr. 1309/2013 kan ansøgningen fra Estland godkendes, da afskedigelserne har alvorlig indvirkning på beskæftigelsen og den nationale økonomi.
                  
               
                     5)
                  
                  
                     Som følge af Estlands ansøgning bør EGF derfor mobiliseres til at yde en økonomisk støtte på 4 474 480 EUR.
                  
               
                     6)
                  
                  
                     For at minimere den tid, som det tager at mobilisere EGF-midlerne, bør denne afgørelse anvendes fra datoen for dens vedtagelse —
                  
               VEDTAGET DENNE AFGØRELSE:
         
            Artikel 1
            Inden for rammerne af Den Europæiske Unions almindelige budget for regnskabsåret 2021 stilles der et beløb til rådighed fra Den Europæiske Fond for Tilpasning til Globaliseringen på 4 474 480 EUR i forpligtelses- og betalingsbevillinger.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Den anvendes fra den 20. maj 2021.
         
         
            Udfærdiget i Bruxelles, den 20. maj 2021.
            
               
                  På Europa-Parlamentets vegne
               
               D.M. SASSOLI
               
                  Formand
               
            
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT L 347 af 20.12.2013, s. 855.
         
            (2)  EUT L 433 I af 22.12.2020, s. 29.
         
            (3)  Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027 (EUT L 433 I af 22.12.2020, s. 11).
         
            (4)  Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34).